wickkiey/tamil-wikipedia-chunked huggingface dataset:
# நம்ரதா சிரோத்கர்

## இளமை

### நடிப்பு வாழ்க்கை

நம்ரதா 1977ஆம் ஆண்டு *ஷீரடி கே சாய் பாபா* திரைப்படத்தில் சத்ருகன் சின்காவுடன் குழந்தை நட்சத்திரமாக ஒரு சிறிய பாத்திரத்தில் தோன்றினார்.  
சிரோத்கரின் முதல் படம் *புரப் கி லைலா பச்சிம் கி சாய்லாவாக* இருந்தது. இதில் அக்சஷய் குமார் மற்றும் சுனில் செட்டி ஆகியோர் முன்னணியிலிருந்தனர். இப்படத்திற்கு நதீம் சரவன் இசையமைத்தார். இந்தப் படம் வெளியாகவே இல்லை. இவரது ஓய்வுக்குப் பிறகு திரைப்படம் முடிக்கப்பட்டது. இப்படத்தின் பெயர் *ஹலோ இந்தியா* என மாற்றப்பட்டது. ஆனால் இதுவும் இன்னும் வெளியீட்டிற்காகக் காத்திருக்கிறது. சிரோத்கர் சல்மான் கான் மற்றும் டுவிங்கிள் கன்னாவுடன் *ஜப் பியார் கிசிஸே ஹோதா ஹை* (1998) திரைப்படத்தில் ஒரு சிறிய பாத்திரத்தில் அறிமுகமானார். பின்னர் இவர் *வாஸ்தவ்* மற்றும் *கச்சே தாகே* (இரண்டும் 1999) ஆகிய வெற்றிப் படங்களில் நடித்தார். இவரது நடிப்பு பாராட்டப்பட்டது. இவர் பாலிவுட்டில் நன்கு அறியப்பட்ட நடிகையானார்.
# நம்ரதா சிரோத்கர்

## இளமை

### தனிப்பட்ட வாழ்க்கை

2000 ஆம் ஆண்டில், சிரோத்கர் தெலுங்குத் திரைப்படத்துறை நடிகர் மகேஷ் பாபுவை *வம்சி* திரைப்படத்தின் தளத்தில் சந்தித்தார். படப்பிடிப்பு முடிந்த சிறிது நேரத்திலேயே இவர்கள் குலாவுதல் செய்ய ஆரம்பித்தனர். இவர்கள் 10 பிப்ரவரி 2005 அன்று மேரியட் மும்பை ஜூஹுவில் *அத்தடு* படப்பிடிப்பின் போது திருமணம் செய்து கொண்டனர். சிரோத்கர் தற்போது தனது கணவருடன் ஐதராபாத்தில் வசித்து வருகிறார். இத்தம்பதியருக்கு ஒரு மகன், ஒரு மகள் என இரண்டு குழந்தைகள் உள்ளனர்.
# ஜென்னு குரும்பா மொழி

**ஜென்னு குரும்பா** (*Jennu Kurumba*), ஜென் குரும்பா என்றும் அழைக்கப்படும் மொழியானது காட்டுநாயக்கர் பழங்குடியினரால் பேசப்படும் தமிழ்-கன்னட துணைக்குழுவின் திராவிட மொழியாகும். இது பெரும்பாலும் கன்னடத்தின் பேச்சுவழக்கு என்று கருதப்படுகிறது. இருப்பினும், *எத்னோலாக்* இதை ஒரு தனி மொழியாக வகைப்படுத்துகிறது. ஜென்னு குரும்பா பேசுபவர்கள் தமிழ்நாடு மற்றும் கர்நாடகா, கர்நாடகாவின் மைசூர் மற்றும் குடகு மாவட்டங்கள் மற்றும் கேரளாவின் வயநாடு மாவட்டங்களுக்கு இடையேயான நீலகிரி மலைகளின் எல்லைப் பகுதிகளில் வாழ்கின்றனர்.
# ஜென்னு குரும்பா மொழி

## மேலும் பார்க்கவும்

- பெட்டக் குறும்பர் மொழி
- திராவிட மொழிகள்
- இந்தியாவில் தாய்மொழி பேசுபவர்களின் எண்ணிக்கையின் அடிப்படையில் மொழிகளின் பட்டியல்
- தெற்காசியாவின் மொழிகள்
# கவிதா ஜெயின்

**கவிதா சுரேந்தர் குமார் ஜெயின்** (*Kavita Jain*)(பிறப்பு: செப்டம்பர் 2, 1972) என்பவர் அரியான மாநிலத்தினை சேர்ந்த இந்திய அரசியல்வாதி ஆவார். இவர் சோனிபத்தின் முன்னாள் சட்டமன்ற உறுப்பினர் மற்றும் இந்தியாவின் அரியானா மாநில அரசாங்கத்தின் அமைச்சரவை அமைச்சராவார்.
# கவிதா ஜெயின்

## தனிப்பட்ட வாழ்க்கை

ஜெயின், அரியானா முதல்வரின் ஊடக ஆலோசகராக இருந்த ராஜீவ் ஜெயினை மணந்தார். இவர்களுக்கு ஒரு மகளும், ஒரு மகனும் உள்ளனர்.  
ஜெயின் ரோத்தக்கில் முதுநிலை வணிகவியல் மற்றும் கல்வியியலில் இளங்கலைப் பட்டம் பெற்றுள்ளார்.  
ஒரு அமைச்சராக, இவர் பின்வரும் துறைகளின் பொறுப்பை வகிக்கிறார்.  
- நகர்ப்புற உள்ளாட்சி அமைப்புகள் துறை, அரியானா
- பெண்கள் மற்றும் குழந்தைகள் மேம்பாட்டுத் துறை, அரியானா
- சட்டம் மற்றும் நீதித்துறை, அரியானா
# சிவாங்கி பதக்

**சிவாங்கி பதக்** (*Shivangi Pathak*) என்பவர் ஆகத்து 2002-ல் அரியானா மாநிலம் ஹிசாரில் பிறந்த ஒரு இந்திய மலையேறுபவர் ஆவார். சிவாங்கி தனது 16ஆவது வயதில், நேபாளத்தின் பக்கத்திலிருந்து 16 மே 2018 அன்று உலகின் மிக உயரமான எவசெசுட்டு சிகரத்தில் ஏறிய இந்தியாவின் இளைய நபர் ஆனார். இவர் 2 செப்டம்பர் 2018 அன்று ஐரோப்பாவில் உள்ள உருசியாவின் மிக உயர்ந்த சிகரமான எல்பிரஸ் மலையில் ஏறினார். இவர் தனது 17வது வயதில் 24 சூலை 2018 அன்று ஆப்பிரிக்காவின் மிக உயரமான கிளிமஞ்சாரோ மலையிலும் ஏறினார்.
# சிவாங்கி பதக்

## வாழ்க்கை

பதக் வடமேற்கு இந்தியாவில் உள்ள அரியானாவில் ஹிசாரில் பிறந்தார்.
# சிவாங்கி பதக்

## எவரெசுட் ஏறுதல்

எவரெசுட் சிகரத்தை ஏறுவதற்கான பயிற்சியில் லடாக்கில் உள்ள 6,053 மீட்டர் உயரமுள்ள ஸ்டோக் காங்கிரியில் ஏறுவதும் அடங்கும்.
# சிவாங்கி பதக்

## விருதுகள்

பதக்கிற்கு தேசிய வீரதீர விருது 2019-ல் வழங்கப்பட்டது.
# சோகா அசகாரா

**சோகோ அசகாரா** (Shoko Asahara) (பிறப்பு:மார்ச் 2, 1955 - சூலை 6, 2018), இவர் இந்து சமயம், பௌத்தம் மற்றும் கிறிஸ்தவ சமயங்களின் கலவையாக ஓம் சின்ரிக்யோ என்ற புதிய சமயத்தை ஜப்பானில் நிறுவியவர்.  
1995-ஆம் ஆண்டில் இவரது ஆலோசனையால் இவரைப் பின்பற்றுபவர்கள் தோக்கியோ சுரங்கத் தொடருந்தில் நச்சு வாயுக்களை செலுத்தி பொதுமக்களை கொன்ற குற்றத்திற்காக மரண தண்டனை விதிக்கப்பட்டவர். இச்செயல்களுக்கு மூளையாக செயல்பட்ட சோகோ அசகாராவிற்கு நீதிமன்றம் சாகும் வரை 2004ல் நீதிமன்றம் தூக்கு தண்டனை விதித்தது. இவரது மேல்முறையீடு தோல்வி அடைந்ததால் சோகோ அசகாராவிற்கு 6 சூலை 2018 அன்று தூக்குத் தண்டனை நிறைவேற்றப்பட்டது.
# சோகா அசகாரா

## ஆரம்ப கால வாழ்க்கை

சோகோ அசகாரா மார்ச் 2, 1955ல் ஜப்பானின் குமாமோட்டோ மாகாணத்தில், ஏழ்மையான குடும்பத்தில் சிசுவோ மாட்சுமோட்டோவாகப் பிறந்தார். அவருக்குப் பிறப்பிலிருந்தே குழந்தைப் பருவத்தில் உள்ள கண் அழுத்த நோய் இருந்தது. இதனால் அவரது இடது கண்ணின் பார்வை முழுவதையும் இழந்து, சிறு வயதிலேயே வலது கண்ணில் பகுதியளவு குருடாக மாறியது. இதனால் பார்வையற்றோருக்கான பள்ளியில் சேர்க்கப்பட்டார். இவர் 1977ல் பட்டம் பெற்றார் மற்றும் குத்தூசி மருத்துவம் மற்றும் பாரம்பரிய சீன மருத்துவத்தின் படிப்பிற்கு திரும்பினார். அவை ஜப்பானில் பார்வையற்றவர்களுக்கு பொதுவான தொழில்களாக இருந்தன. இவர் திருமணம் செய்து கொண்டு 6 குழந்தைகளுக்குத் தந்தையானார்.  
1981ல் அசகாரா உரிமம் இல்லாமல் மருந்தகத்தைப் பயிற்சி செய்ததற்காகவும், கட்டுப்பாடற்ற முறையில் மருந்துகளை விற்றதாகவும் குற்றம் சாட்டப்பட்டார். அதற்காக அவருக்கு ¥200,000 அபராதம் விதிக்கப்பட்டது. இவர் தனது ஓய்வு நேரத்தை சீன ஜோதிடம் மற்றும் தாவோயிசத்தில் தொடங்கி பல்வேறு மதக் கருத்துகளைப் படிப்பதற்காக அர்ப்பணித்தார்.  
பின்னர் அசகாரா மேற்கத்திய யோகா, தியானம், பௌத்தம் மற்றும் கிறித்துவம் ஆகியவற்றைப் பயிற்சி செய்தார்.
# சோகா அசகாரா

## ஓம் சின்ரிக்யோ

1984ம் ஆண்டில் அவர் தனது இயற் பெயரான சிசுவோ மாட்சுமோட்டோ என்பதிலிருந்து சோகோ அசகாரா என மாற்றிக்கொண்டார் மேலும் 1987ல் தனது குழுவிற்கு ஓம் சின்ரிக்யோ என்று பெயர் வைத்தார். டோக்கியோ பெருநகர அரசாங்கம் 1989ல் ஓம் சின்ரிக்யோவை ஒரு மத நிறுவனமாக சட்டப்பூர்வ அங்கீகாரம் வழங்கியது.  
இக்குழுவில் ஒரு துறவற அமைப்பை நிறுவினார். மேலும் பல இல்லறத்தினர் இவரை பின்பற்றினர். அசஹாரா தொலைக்காட்சி மற்றும் பத்திரிகை அட்டைகளில் தோன்றுவதன் மூலம் நம்பகத்தன்மையைப் பெற்றார். அவர் படிப்படியாக விசுவாசிகளின் எண்ணிக்கையைப் பெற்றார் மற்றும் பல்கலைக்கழகங்களில் விரிவுரை-கூட்டத்திற்கு அழைக்கப்பட்டார். அசஹாரா பல மத புத்தகங்களையும் எழுதினார். இதில் பியாண்ட் லைஃப் அண்ட் டெத் மற்றும் சுப்ரீம் இனிஷியேஷன் ஆகியவை அடங்கும்.  
ஓம் ஷின்ரிக்யோவின் கோட்பாடு வஜ்ரயான நூல்கள், விவிலியம் மற்றும் பிற நூல்களை அடிப்படையாகக் கொண்டது. 1992ம் ஆண்டில் அசஹாரா தன்னை இயேசு கிறிஸ்து என்று அறிவித்துக் கொண்டார். இவர் ஜப்பானின் ஒரே முழு ஞானம் பெற்ற மகான் என்றும், இயேசுவின் ஆட்டுக்குட்டியுடன் அடையாளம் காணப்பட்டார்.  
மற்றவர்களின் பாவங்களைத் தன் மீது சுமந்து கொள்வதே இவரது நோக்கம் என்றார். மேலும் அவர் தன்னைப் பின்பற்றுபவர்களுக்கு ஆன்மீக சக்தியை வழங்க முடியும் என்று கூறினார். யூதர்கள், டச்சுக்காரர்கள், பிரித்தானிய அரச குடும்பம் மற்றும் போட்டியான ஜப்பானிய மதங்களின் இருண்ட சதிகளை அவர் எல்லா இடங்களிலும் கண்டார். இவர் மூன்றாம் உலகப் போரை உள்ளடக்கிய ஒரு இறுதித் தீர்ப்பு நாள் தீர்க்கதரிசனத்தை கோடிட்டுக் காட்டினார். மேலும் இறுதி மோதலை அணுசக்தி வெடிகுண்டால் முடிவடைந்ததை விவரித்தார்.  
அசஹாரா அடிக்கடி "மனித நிவாரணத்திற்காக" அர்மகெதோனின் அவசியத்தை போதித்தார். அவர் இறுதியில், "மகாமுத்ராவின் கோட்பாடுகளுக்கு ஏற்ப தந்திர வஜ்ரயானத்தை நடைமுறைக்குக் கொண்டு வாருங்கள்" என்று அறிவித்தார். மேலும் அவர் சாதாரண விசுவாசிகளிடமிருந்து மறைக்கப்பட்ட ஒரு இரகசிய அமைப்பைப் பயன்படுத்தி தொடர்ச்சியான பயங்கரவாத தாக்குதல்களுக்கு தலைமை தாங்கினார்.
# சோகா அசகாரா

## டோக்கியோ சுரங்கப்பாதை நச்சுவாயு தாக்குதல் மற்றும் கைது

மார்ச் 20, 1995 அன்று, ஓம் ஷின்ரிக்கியோவின் உறுப்பினர்கள் டோக்கியோ சுரங்கப்பாதை தொடருந்தில் நரம்பு மண்டலத்தை தாக்கி அழிக்கும் நச்சு வாயு செலுத்தி பொதுமக்களை தாக்கினர். இதில் பதின்மூன்று பேர் இறந்தனர் மற்றும் ஆயிரக்கணக்கானோர் மோசமான பாதிப்புகளை சந்தித்தனர். போதுமான ஆதாரங்களைக் கண்டறிந்த பிறகு, காவல் அதிகாரிகள் அசஹாராவின் சமய அமைப்பான ஓம் ஷின்ரிக்கியோ உறுப்பினர்கள் தாக்குதலுக்கு உடந்தையாக இருந்ததாக குற்றம் சாட்டினர். அசாகராவின் பல சீடர்கள் கைது செய்யப்பட்டனர். ஓம் ஷின்ரிக்கியோ கட்டிடத்தில் சோதனையிடப்பட்டனர். மேலும் அசஹாராவை கைது செய்ய நீதிமன்றம் உத்தரவு பிறப்பித்தது. அடுத்த சில மாதங்களில், ஜப்பானிய மக்களிடையே புதிய மதங்கள் மற்றும் வழிபாட்டு முறைகள் முழு சமூகத்திற்கும் ஒரு அபாயகரமானதாகக் கருதும் பொதுவான அணுகுமுறை பரவியது.  
மே 16, 1995 அன்று காவல் துறையினர் ஓம் ஷின்ரிக்யோவின் தலைமை அலுவலகத்தில், அசஹாரா மிகவும் சிறிய, தனிமைப்படுத்தப்பட்ட ஒரு அறையில் கண்டுபிடிக்கப்பட்டார்.
# சோகா அசகாரா

## விசாரணை மற்றும் மரணதண்டனை

அசஹாரா 13 தனித்தனி குற்றச்சாட்டுகளில் 27 கொலைக் குற்றச்சாட்டுகளை எதிர்கொண்டார். The prosecution argued that Asahara gave orders to attack the Tokyo Subway to "overthrow the government and install himself in the position of Emperor of Japan". டோக்கியோ சுரங்கப்பாதையைத் தாக்க அசஹாரா "அரசாங்கத்தைக் கவிழ்த்து ஜப்பான் பேரரசர் பதவியில் அமர்த்திக் கொள்ள" உத்தரவு பிறப்பித்ததாக அரசுத் தரப்பு வாதிட்டது. பின்னர், ஏழு ஆண்டுகளுக்கும் மேலாக நடந்த விசாரணையின் போது, தாக்குதல்கள் ஒழுங்காக இருந்தன என்ற கூடுதல் கோட்பாட்டை அரசுத் தரப்பு முன்வைத்தது. அசாகரா மற்றும் அவருக்கு உடந்தையாக இருந்த 6 பேருக்கு நீதிமன்றம் 6 சூலை 2018 அன்று தூக்குதண்டனை விதித்து தீர்ப்பு வழங்கியது. Relatives of victims said they approved the execution.
# நேகா சாகின்

**நேகா சாகின்** (பிறப்பு 1992/1993) இந்தியாவில் தமிழ்நாட்டைச் சேர்ந்த திருநங்கை நடிகையாவார். தொழில்நுட்ப இளங்கலை படித்துக்கொண்டிருக்கும் போதே தனது பாலின தேர்வினால், வீட்டை விட்டு வெளியேற வேண்டிய சூழ்நிலை ஏற்பட்டு சென்னைக்கு படிப்பை பாதியிலேயே விட்டுவிட்டு சென்றுள்ளார். சாகின், தன்னைப்போல பாதிப்புக்கு உள்ளாகி வீட்டை விட்டு வெளியேறும் திருநங்கைககளின் உரிமைக்காக போராடும் பல்வேறு தன்னார்வ தொண்டு நிறுவனங்களிலும் அமைப்புகளிளும் பங்கெடுத்து பணியாற்றியுள்ளார். மேலும் தற்போது டிரான்ஸ் ரைட்ஸ் நவ் கலெக்டிவ் நிறுவனத்திலும் பணிபுரிந்துவருகிறார்.
# நேகா சாகின்

## ஆரம்ப கால வாழ்க்கை

இவருடைய பாலின மாற்றத்தை புரிந்து கொள்ளாத இவரின் குடும்பத்தினரிடமிருந்து உடல், மன சித்திரவதைகளை அனுபவித்துள்ளார். இத்தகைய வன்முறைகளை தாங்கிக்கொள்ள முடியாத நிலையில் தன்னுடைய பன்னிரெண்டாம் வகுப்பு சான்றிதழை மட்டுமே எடுத்துக்கொண்டு சென்னைக்கு வந்துள்ளார் சாகின்.
# நேகா சாகின்

## தொழில்

மனநல ஆலோசகராக பயிற்சி பெற்ற சாகின், அதை தொடர்ந்து தோழி என்ற தன்னார்வ தொண்டு நிறுவனத்தில் பணிபுரிந்து அதற்கான அனுபவத்தையும் பெற்றுள்ளார். அந்த நிறுவனத்தில் இவரைப்போலவே பாதிப்புக்கு உள்ளாகி வீட்டை விட்டு வெளியேறும் திருநங்கைகளுக்கு ஆலோசனை வழங்கும் மனநல ஆலோசகராக பணிபுரிந்துள்ளார். அப்படியே கிடைக்கும் ஓய்வு நேரத்தில் விளம்பரங்களிலும் தொலைக்காட்சி நிகழ்ச்சிகளை தொகுத்து வழங்கவும் செய்துள்ளார். விகடன் குழும வெளியீடுகளில் தொகுப்பாளராக பணிபுரிந்துள்ளார்.  
2022 ஆம் ஆண்டில் வெளியான மலையாளத் திரைப்படமான அந்தரம் திரைப்படத்தில் அறிமுக நடிகராக நடித்துள்ளார். அதற்காக 52 வது கேரள மாநில திரைப்பட விருதுகளில் அறிமுகமான முதல் திருநங்கை என்ற விருதினையும் அவர் பெற்றுள்ளது குறிப்பிடத்தக்கது.  
இந்த மலையாளத் திரைப்படத்தைத் தவிர, பிறவி, மனம் மற்றும் திருங்கள் போன்ற மூன்று குறும்படங்களிலும் நடித்துள்ளார்.
# வித்திகா யாதவ்

**வித்திகா யாதவ்** (*Vithika Yadav*) இந்திய நாட்டின் இராசத்தான் மாநிலத்தினை சேர்ந்தமனித உரிமை செயற்பாட்டாளராவார். மனித கடத்தல், அடிமைத்தனம், பாலின உரிமைகள் மற்றும் பாலியல் மற்றும் இனப்பெருக்க ஆரோக்கியம் மற்றும் உரிமைகள் (SRHR) ஆகியவற்றுக்காக பல்வேறு பணிகள் ஆற்றியுள்ளார். இவர் காதல், பாலுறவு மற்றும் அனைத்து வகையான பாலினங்களுக்குமான உறவுகள் பற்றிய தகவல்களை வழங்கும் லவ் மேட்டர்சு இந்தியா என்ற அமைப்பின் தலைவராக உள்ளார். இவர் ஆம்சுடர்டாமில் உள்ள டீ கெச் என் கே படைப்பு தலைமைத்துவ பள்ளியில் பயின்ற முன்னாள் மாணவருமாவார். டெட்எக்சு பேச்சாளரான இவர், ஐஐடி ரூர்க்கி, டெட்எக்சுசெய்இடி, சிம்சு புனே மற்றும் கவ்சு அகாடமி ஆகியவற்றில் பல்வேறு தலைப்புகளில் உரையாற்றியுள்ளார்.
# வித்திகா யாதவ்

## வேலை

எம்டிவி இந்தியாவில் ஒளிபரப்பான 'டிராஃபிக்' என்ற ஐந்து பாகத் தொடரை வித்திகா இயக்கியுள்ளார். **அடிமைகளை விடுவிக்கவும்** என்ற அமைப்பின் ஆலோசகராகவும், தன்னார்வலராகவும் பணியாற்றியுள்ளார். போதைப்பொருள் மற்றும் மனித கடத்தலுக்கு எதிரான குற்றங்கள் குறித்த ஐக்கிய நாடுகளின் அலுவலகத்தின் ஆலோசகராக பணியாற்றியுள்ளார். பிபிசி உலக சேவை அறக்கட்டளையின் திட்ட ஒருங்கிணைப்பாளராக பணியாற்றியுள்ளார்.
# வித்திகா யாதவ்

## விருதுகளும் பாராட்டுகளும்

- 40 வயதிற்குட்பட்ட 120 வெற்றியாளர்களில் ஒருவர்: 2016 இல் புதிய தலைமுறை குடும்பக் கட்டுப்பாடு தலைவர்கள்
- 2007 இல் அட்லசு கார்ப்சு நிதிநல்கை பெற்றுள்ளார்.
# சகுந்தலா கதக்

**சகுந்தலா கதக்** (*Shakuntla Khatak*) என்பவர் அரியானா மாநிலத்தினைச் சேர்ந்த இந்திய அரசியல்வாதி ஆவார். இவர் இந்தியத் தேசிய காங்கிரசு கட்சியின் உறுப்பினர். அரியானா மாநில கலனூர் சட்டமன்றத் தொகுதிக்கு நடைபெற்ற தேர்தல்களில் 2014 மற்றும் 2019 ஆண்டு போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
# கிரண் சௌத்ரி

**கிரண் சௌத்ரி** (*Kiran Choudhry*)(பிறப்பு 5 சூன் 1955) என்பவர் இந்தியத் தேசிய காங்கிரசு அரசியல்வாதி ஆவார். இவர் பிவானி மாவட்டத்தில் உள்ள துசாம் சட்டமன்றத் தொகுதியின் உறுப்பினர் ஆவார். இந்த இடத்தை இவரது மாமனார் பன்சிலால் மற்றும் மறைந்த கணவர் சுரேந்தர் சிங் ஆகியோர் சட்டமன்றத்தில் பிரதிநிதித்துவப்படுத்தியுள்ளனர்.  
அரியானாவில் முக்கியப் பெண் தலைவர் என்று அழைக்கப்படும் கிரண் சவுத்ரி ஏப்ரல் 2021-ல் தனது தாயை இழந்தார். கிரண் சௌத்ரி சரியாக நிர்வகிக்கப்படும் தேர்தல் பிரச்சாரங்களில் நம்பிக்கை கொண்டவர்.
# இரஜினி ரசுதான்

**இரஜினி ரசுதான்** (*Rajni Razdan*) என்பவர் 1973ஆம் ஆண்டு அரியானா தொகுதி இந்திய ஆட்சிப் பணி அதிகாரி ஆவார். இவர் இந்திய மத்திய அரசுப்பணியாளர் தேர்வாணையத் தலைவர் பதவி வகித்தவர். ரசுதான் 19 ஏப்ரல் 2010 முதல் இப்பதவி வகிட்தார். 2014 நவம்பர், இரஜினி ரசுதானின் பதவிக்காலம் முடிந்ததும் புதிய தலைவராகத் தீபக் குப்தா தேர்வு செய்யப்பட்டார்.
# மஞ்சு வர்மா

**மஞ்சு வர்மா** (*Manju Verma*) என்பவர் இந்திய அரசியல்வாதி மற்றும் பீகார் சட்டமன்ற உறுப்பினர் ஆவார். இவர் பீகார் அமைச்சரவையில் சமூக நலத்துறை அமைச்சராக இருந்தார்.
# மஞ்சு வர்மா

## இளமை

வர்மா குஷ்வாஹா அல்லது கோரி இனத்தைச் சேர்ந்தவர். இவர் இந்தியத் தேர்தல் ஆணையத்திடம் சமர்ப்பித்த வாக்குமூலத்தின்படி, இடைநிலை வரை கல்வியை கற்றுள்ளார். இவரது கணவர் ஒரு விவசாயத் தொழிலாளி.
# மஞ்சு வர்மா

## அரசியல் வாழ்க்கை

மஞ்சு வர்மா பேகூசராய் மக்களவைத் தொகுதிக்கு உட்பட்ட சேரியா-பரியார்பூர் சட்டமன்றத் தொகுதியிலிருந்து இரண்டு முறை சட்டமன்ற உறுப்பினராகத் தேர்ந்தெடுக்கப்பட்டுள்ளார். இவர் பிரதிநிதித்துவப்படுத்தும் இந்த தொகுதியில் முன்பு இந்தியப் பொதுவுடைமைக் கட்சியின் உறுப்பினராக இருந்தவர் இவரது மாமியார். இதே நேரத்தில் அவரது கணவரும் இவர் முன்பு இருந்த ஜனதா தளத்தின் (யுனைடெட்) தலைவர் ஆவார். வர்மா 2010 மற்றும் 2015ல் சட்டமன்ற உறுப்பினராக இருந்துள்ளார். 2015ஆம் ஆண்டில், நிதிஷ் குமாரின் அமைச்சரவையில் இவர் மட்டுமே பெண் உறுப்பினராக இருந்தார். இங்கு அவருக்கு சமூக நீதித்துறை பொறுப்பு வழங்கப்பட்டது.  
வர்மா தொடர்புடையதாகக் கூறப்படும் முசாபர்பூர் காப்பக வழக்கு காரணமாகக் கட்சியிலிருந்து நீக்கப்பட்டார். இளம் பெண்கள் தங்கவைக்கப்பட்ட தங்குமிடத்தின் பராமரிப்பு இவரது அமைச்சகத்தின் பொறுப்பிலிருந்தது. ஆதரவற்ற இளம் சிறுமிகளுக்கு எதிரான பாலியல் துஷ்பிரயோகம் தொடர்பான "தங்குமிடம் வழக்கு" தொடர்பாக இவரின் மூதாதையர் வீட்டில் காவல்துறை சோதனை நடந்தபோது, இவர் மீதும் இவரது கணவர் மீதும் "ஆயுதச் சட்டத்தின்" கீழ் வழக்குப் பதிவு செய்யப்பட்டது. எனினும், வழக்குப் பதிவு செய்யப்பட்டு, தங்குமிடத்தின் உரிமையாளர் பிரஜேஷ் தாக்கூர் கைது செய்யப்பட்ட பிறகு, இவரைக் கைது செய்ய காவல்துறையினர் கைது செய்யத் தவறிவிட்டனர். மூன்று மாதங்களுக்குப் பிறகு, இவர் நீதிமன்றத்தில் சரணடைந்தார். இது அரசியல் ரீதியாகப் பலிவாங்கும் வழக்கு என நிதிஷ் குமார் குற்றம் சாட்டினார்.  
2020 பீகார் சட்டமன்றத் தேர்தலில், முசாபர்பூர் தங்குமிட வழக்கில் இவரது கணவர் சம்பந்தப்பட்டதாகக் கூறப்படும் வழக்குகளைத் தொடர்ந்து வர்மா பதவி விலகினார். ஐக்கிய ஜனதா தளம் கட்சி இவரை மீண்டும் பீகார் சட்டமன்றத்திற்கான கட்சி வேட்பாளராகப் சேரியா-பரியார்பூர் தொகுதியில் நிறுத்தியது.  
இந்த தேர்தலில் இராச்டிரிய ஜனதா தளத்தின் முன்னாள் நாடாளுமன்ற உறுப்பினரான ராஜ் பன்ஷி மகேதோவ் வர்மாவினைத் தோற்கடித்தார்.  
-
# இராசுமி வர்மா

**இராசுமி வர்மா** (*Rashmi Varma*) பாரதிய ஜனதா கட்சியினைச் சேர்ந்த இந்திய அரசியல்வாதி ஆவார். இவர் 25 ஆகத்து 2014 முதல் பீகார் சட்டமன்றத்தில் நர்கதியாகஞ்ச் தொகுதி சட்டமன்ற உறுப்பினராக உள்ளார். இவர் 2014 இடைத்தேர்தலில் பீகாரின் நர்கட்டியாகஞ்சு தொகுதியில் வெற்றி பெற்றார். இவர் நர்கட்டியாகஞ்சு முன்னாள் நகரத் தந்தையாக இருந்தார். இவர் 2020 தேர்தலில் நர்கட்டியாகஞ்சிலிருந்து இந்தியத் தேசிய காங்கிரசு சார்பில் போட்டியிட்ட வினய் வர்மாவைத் தோற்கடித்து சட்டமன்ற உறுப்பினராகப் பொறுப்பேற்றார்.
# இராசுமி வர்மா

## அச்சுறுத்தல்கள் மற்றும் சர்ச்சைகள்

தேர்தலில் போட்டியிடக் கூடாது என வர்மாவைக் கடிதம் மூலம் மிரட்டல் விடுக்கப்பட்டது. இவர் தேர்தலில் போட்டியிட்டால் இவரது பிள்ளைகள் பாதுகாப்பாக இருக்க மாட்டார்கள் என இக்கடிதம் மூலம் சுட்டிக்காட்டப்பட்டது. இராசுமி வர்மா, தேர்ந்தெடுக்கப்பட்ட உடனேயே, தனது சொந்த உயிருக்காக 25,00,000 ரூபாய் மீட்கும் தொகையைச் செலுத்தாவிட்டால் கொலை செய்துவிடுவதாகச் தொலைப்பேசி அழைப்பு மூலம் மிரட்டப்பட்டார். இருப்பினும், உள்ளூர் காவல்துறை மற்றும் நிர்வாகத்தின் உதவியுடன் மிரட்டல் நபர் கைது செய்யப்பட்டார்.
# கிரண் தேவி யாதவ்

**கிரண் தேவி யாதவ்** (*Kiran Devi Yadav*)(பிறப்பு 1974) என்பவர் இந்திய அரசியல்வாதி மற்றும் பீகார் சட்டமன்ற உறுப்பினர் ஆவார். இவர் பீகாரின் போஜ்பூர் மாவட்டத்தில் உள்ள சந்தேஷ் தொகுதியைப் பிரதிநிதித்துவப்படுத்துகிறார். தேவி யாதவ் 2020-ல் இராச்டிரிய ஜனதா தளத்தின் உறுப்பினராகத் தேர்ந்தெடுக்கப்பட்டார்.
# கிரண் தேவி யாதவ்

## குடும்பம்

கிரண் தேவி யாதவ் 2015 முதல் 2020 வரை சந்தேஷ் தொகுதியின் முன்னாள் சட்டமன்ற உறுப்பினராக இருந்த அருண் குமார் யாதவை மணந்தார்.  
இவர் அருண் யாதவின் அண்ணன் விஜேந்திர குமார் யாதவை 2020 பீகார் சட்டப் பேரவைத் தேர்தலில் சந்தேஷி தொகுதியில் தோற்கடித்தார்.
# எஜ்யா யாதவ்

**எஜ்யா யாதவ்** (*Ejya Yadav*)(பிறப்பு: ஜூலை 15, 1971) என்பவர் இந்திய அரசியல்வாதியும் கல்வியாளரும் ஆவார். இவர் இராச்டிரிய ஜனதா தளம் கட்சி வேட்பாளராகமொகியுதீன்நகர் சட்டமன்றத் தொகுதியில் போட்டியிட்டு வெற்றி பெற்றார். முன்னதாக, பாட்னா மகளிர் கல்லூரியில் பேராசிரியராக இருந்துள்ளார்.
# எஜ்யா யாதவ்

## பணி

யாதவ் தனது பள்ளிப்படிப்பை ராஞ்சி லொரேட்டோ பள்ளியிலும் பாட்னா நோட்ரே தேமிலும் பயின்றார். சட்டமன்ற உறுப்பினராகத் தேர்ந்தெடுக்கப்படுவதற்கு முன்பு, பாட்னா மகளிர் கல்லூரியில் ஆங்கிலத் துறையின் தலைவராக இருந்தார்.  
2015 பீகார் சட்டப் பேரவைத் தேர்தலின் போது, மொகியுதின்நகர் தொகுதிக்கு இராச்டிரிய ஜனதா தள வேட்பாளராக, போட்டியிட்ட எஜ்யா தேர்ந்தெடுக்கப்பட்டார். இந்த தேர்தலில் இவர் தனது தனக்கு அடுத்தபடியாக வந்த சுயேச்சை வேட்பாளரான ராஜேஷ் சிங்கை 23,000 வாக்குகள் வித்தியாசத்தில் தோற்கடித்தார்.  
எஜ்யா யாதவ் இந்த தேர்தல் மூலம் கட்சிக்குள் முக்கியத்துவம் பெற்றார். இவர் கட்சியின் செய்தித் தொடர்பாளராக நியமிக்கப்பட்டார். குறிப்பாகக் கட்சித் தலைவர் லாலு பிரசாத் யாதவ் கைது செய்யப்பட்டதிலிருந்து, கட்சியின் பார்வையைப் பத்திரிகையாளர்கள் மற்றும் அடிமட்ட மக்களுக்கு வெளிப்படுத்தக்கூடிய ஒருவராக இவர் காணப்படுகிறார். ராஞ்சி சிறையில் லாலுவைச் சந்தித்து கட்சி விஷயங்களைப் பற்றி விவாதிக்க வந்த கட்சித் தலைவர்களில் இவரும் ஒருவர்.  
இவர் 2020 பீகார் சட்டப் பேரவைத் தேர்தலில் மொகியுதீன்நகரின் வேட்பாளராகப் போட்டியிட்டு பாஜக ராஜேஷ் குமார் சிங்கிடம் தோற்றார்.
# உஷா சின்கா

**உஷா சின்கா** (*Usha Sinha*) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் 2010 முதல் 2015 வரை ஹில்சா சட்டமன்ற உறுப்பினராகப் பீகார் சட்டமன்றத்தில் பணியாற்றினார். இவர் ஐக்கிய ஜனதா தளத்தின் தலைவர் ஆவார். இவர் பீகார் டாப்பர் ஊழல் வழக்கில் குற்றம் சாட்டப்பட்டவர். சூன் 2016-ல் பாட்னா நீதிமன்றம் அவருக்கும் இவரது கணவருக்கும் மோசடி தொடர்பாகக் கைது ஆணை பிறப்பித்தது.
# லெசி சிங்

**லெசி சிங்** (*Leshi Singh*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் ஐக்கிய ஜனதா தளம் கட்சியினைச் சேர்ந்தவர்.
# லெசி சிங்

## அரசியல் வாழ்க்கை

லெசி சிங் நிதிஷ் குமார் அமைச்சரவையில் அமைச்சராக உள்ளார். முன்னதாக, பீகார் மாநில மகளிர் ஆணையத்தின் தலைவராக லெசி இருந்துள்ளார். 2000, 2005 (பிப்.), 2010, 2015, 2020 ஆகிய ஆண்டுகளில் நடைபெற்ற பீகார் சட்டமன்றத் தேர்தல்களில், லெஷி சிங் பீகாரின் தம்தாஹா தொகுதியில் வெற்றி பெற்று சட்டப் பேரவை உறுப்பினரானார். இவர் தம்தாஹா (பூர்ணியா) தொகுதியில் 5வது முறையாகச் சட்டமன்ற உறுப்பினராக உள்ளார்.  
தற்போது, இவர் பீகார் அரசில் உணவு மற்றும் நுகர்வோர் பாதுகாப்பு அமைச்சராக உள்ளார். ஐக்கிய ஜனதா தளத்தின் மூத்த தலைவர்களில் ஒருவராக லெசி கருதப்படுகிறார்.
# லெசி சிங்

## தனிப்பட்ட வாழ்க்கை

லெசி சமதா கட்சியின் முன்னாள் மாவட்டத் தலைவரும் கும்பல் தலைவனுமான மதுசூதன் சிங் என்கிற புதன் சிங் இவரின் கணவராவார். புதன் சிங் 2000 ஆம் ஆண்டில் அடையாளம் தெரியாத மர்ம நபர்களால் சுட்டுக் கொல்லப்பட்டார்.
# மால்தி தேவி

**மால்தி தேவி** (*Malti Devi*)(5 ஆகத்து 1968 - 6 செப்டம்பர் 1999) என்பவர் இந்திய அரசியல்வாதியும் சமூக சேவகரும் ஆவார். இவர் இந்தியாவின் பீகார் மாநிலத்தில் உள்ள நவாதா சட்டமன்றத் தொகுதியிலிருந்து இராச்டிரிய ஜனதா தளம் கட்சியின் சார்பில் போட்டியிட்டுத் தேர்ந்தெடுக்கப்பட்ட நாடாளுமன்ற உறுப்பினர் ஆவார்.
# மால்தி தேவி

## ஆரம்ப கால வாழ்க்கை

மால்தி தேவி 1968ஆம் ஆண்டு ஆகத்து 5ஆம் தேதி இந்தியாவின் பீகார் மாநிலத்தில் உள்ள கயா மாவட்டத்தில் உள்ள மங்களகோரி கிராமத்தில் பிறந்தார். இவர் 4 பிப்ரவரி 1984-ல் புவனேஷ்வர் பிரசாத்துடன் திருமணம் செய்து கொண்டார். இவருக்கு இரண்டு மகன்கள் உள்ளனர். 1980-ல் தனது பள்ளிக் கல்வியை விட்டுவிட்டார்.
# குட்டி தேவி

**குட்டி தேவி** (*Guddi Devi*) என்பவர் **குட்டி** **சௌத்ரி** என்றும் அழைக்கப்படுகிறார். இவர் இந்திய அரசியல்வாதி ஆவார். இவர் பீகார் சட்டமன்ற உறுப்பினராக 2005-ல் ரன்னிசைத்பூர் தொகுதியிலிருந்து ஐக்கிய ஜனதா தளம் வேட்பாளராகப் போட்டியிட்டுத் தேர்ந்தெடுக்கப்பட்டார். 2005ஆம் ஆண்டு பீகாரில் ஆட்சி அமைக்கப் பாரதிய ஜனதா கட்சி மற்றும் தேசிய ஜனநாயகக் கூட்டணியுடன் கூட்டணி அமைத்தது. 2010-ல் இவர் இரண்டாவது முறையாக மீண்டும் தேர்ந்தெடுக்கப்பட்டார். 20 செப்டம்பர் 2015 அன்று தேவி ஐக்கிய ஜனதா தளக் கட்சியிலிருந்து பதவி விலகினார். 2015 சட்டமன்றத் தேர்தலில் போட்டியிட சமாஜ்வாதி கட்சியில் சேர்ந்தார். 2020-ல், தேவி லோக் ஜன சக்தி கட்சியில் சேர்ந்து ரன்னிசைத்பூர் தொகுதியின் சட்டமன்ற உறுப்பினராகத் தேர்தலில் பிரதிநிதித்துவப்படுத்தினார். இவர் தனது பாரிய ஆதரவாளர்களுடன் 10 அக்டோபர் 2022 அன்று பாரதிய ஜனதா கட்சியில் சேர்ந்தார்.
# பெல்லி

**பெல்லி** என்பவர் 2023ஆம் ஆண்டில் குறும்படப் பிரிவில் ஆஸ்கார் விருது வென்ற ஆவணப்படமான தி எலிபெண்ட் விசுபெரர்சு படத்தில் யானையினைப் பராமரித்த பழங்குடி பெண் ஆவார். இந்த ஆவணப்படம் யானைக் கூட்டத்தால் கைவிடப்பட்டு பொம்மன் மற்றும் பெல்லியால் பராமரித்த ரகு எனும் யானைக் குட்டியின் கதையாகும். பொம்மன் பெல்லி தம்பதியினர் யானைக் குட்டியினை பராமரித்ததையும் திரைப்படம் ஆஸ்கார் பரிசினை வென்றதையும் அடுத்து இந்த இணையரைத் தமிழக முதலமைச்சர் அழைத்துப் பாராட்டினார்.  
பெல்லியின் தந்தை வேலாயுதம் கேரள மாநிலத்தினைச் சேர்ந்தவர். இவர் முதுமலைப் பகுதியில் பயிற்சியில் இருக்கும் இந்தியத் தரைப்படை வீரர்களுக்கு உணவு தயாரிக்கும் பணியினை மேற்கொண்டார். பெல்லியின் தாய் மாரி. மாரி முதுமலைப் பகுதியினைச் சேர்ந்தவர். இச்சூழலில் பெல்லி தமிழக முதுமலைப் பகுதியில் பிறந்து வளர்ந்தார். பெல்லி செவனன் என்பவரை மணந்தார். செவனனை புலி அடித்துக்கொன்று விட்டது. இதன் பிறகே பொம்மனை மணந்து கொண்டார் பெல்லி.
# மாயா சான்சா

**மாயா சான்சா** (*Maya Sansa*)(பிறப்பு 25 செப்டம்பர் 1975) என்பவர் இத்தாலிய நடிகை ஆவார்.
# மாயா சான்சா

## இளமையும் திரைப்படமும்

மாயா சான்சா ஈரானிய தந்தை மற்றும் இத்தாலியத் தாய்க்கு மகளாக ரோமில் பிறந்தார். இவர் 14 வயதாக இருந்தபோது, ரோமில் உள்ள "விர்ஜிலியோ" என்ற உயர்நிலைப் பள்ளியில் நடிப்பினைக் கற்றுக்கொள்ளத் தொடங்கினார். பின்னர் கில்ட்ஹால் இசை மற்றும் நாடகப் பள்ளியில் படிப்பினைத் தொடர இலண்டனுக்குச் சென்றார். இங்கு இவர் நடிப்பில் பட்டம் பெற்றார். மார்கோ பெல்லோச்சியோவால் இவரது புதிய படமான *லா பாலியாவில்* நடிக்கத் தேர்ந்தெடுக்கப்பட்டார். பின்னர், மாயா *குட்மார்னிங், நைட்* படங்களில் நடித்ததன் மூலம் பெலோச்சியோவுடன் இரண்டாவது முறையாக பணியாற்றினார். சன்சா மார்கோ டுல்லியோ ஜியோர்டானாவுடன் *தி பெஸ்ட் ஆப் யூத்* திரைப்படத்திலும் பணியாற்றியுள்ளார்.  
*த நியூயார்க் டைம்ஸ்* 2 மே 2004 அன்று கட்டுரையை ஒன்றை வெளியிட்டது. இதில் இத்தாலியத் திரைப்படத்துறையின் புதிய பிம்பம் மாயா, என்று பெயரிட்டது.  
சூன் 14, 2013-ல், *டார்மன்ட் பியூட்டியில்* நடித்ததற்காகச் சிறந்த துணை நடிகைக்கான டேவிட் டி டொனாடெல்லோ விருதினை வென்றார்.
# மாயா சான்சா

## தனிப்பட்ட வாழ்க்கை

மாயாவிற்கு தலிதா என்ற மகள் உள்ளார் மாயாவின் கணவர் பேப்ரிஸ் ஸ்காட். இவர்கள் பாரிஸில் வசிக்கின்றனர்.
# சப்னம் மௌசி

**சப்னம் "மௌசி" பானோ** (शबनम मौसी) ( *"மௌசி" பெயர்ச்சொல்.* *தமிழ்- "அத்தை"*) மத்தியப்பிரேதேச மாநிலத்திலிருந்து சட்டமன்ற உறுப்பினராகத் தேர்ந்தெடுக்கப்பட்ட முதல் திருனராவார்.1998 ஆம் ஆண்டு முதல் 2003 ஆண்டு வரை இவர் சட்டமன்ற உறுப்பினராக பணியாற்றியுள்ளார். (இந்தியாவில் 1994 ஆம் ஆண்டு தான் திருநங்கைகளுக்கு வாக்களிக்கும் உரிமை வழங்கப்பட்டது என்பது குறிப்பிடத்தக்கது.)
# சப்னம் மௌசி

## ஆரம்ப கால வாழ்க்கை

நல்ல வசதியான, சமூக நிலையில் உயர்தரப்பினராக கருதப்பட்ட பிராமண சமூகத்திலே காவல் துறை அதிகாரியின் குடும்பத்தில் பிறந்திருந்தாலும், பிறப்பிலேயே ஊடுபாலினத்தவராக அடையாளம் காணப்பட்ட சப்னம், பெரும்பாலான திருனர்களைப் போலவே அவரது குடும்பத்தினரால் சிறு வயதிலேயே தத்துக்கொடுக்கப்பட்டார். சந்திர பிரகாஷ் என்ற ஆண் பெயரைக் கொண்டிருந்தாலும் முழுக்க முழுக்க திருநங்கைகளாலேயே வளர்க்கப்பட்ட சப்னம், இரண்டே ஆண்டுகள் தான் பள்ளியில் படித்துள்ளார். பள்ளியிலும் வெளியிடங்களிலும் கேலிக்கும் கிண்டலுக்கும் ஆளான சப்னம், பள்ளியிலோ கல்லூரியிலோ பயிலவில்லை என்றாலும் பன்னிரெண்டு மொழிகளுக்கும் மேலாக கற்று வைத்திருந்தார்.  
மற்ற திருநங்கைகளைப் போல பிச்சை எடுப்பதையோ வேறெந்த கீழ்த்தரமான வேலைகளைச் செய்வதையோ விரும்பாத சப்னம், திரைப்படத் துறையில் நுழைய முடிவு செய்து, அதன்படி அமர் அக்பர் அந்தோணி, குன்வாரா பாப் மற்றும் ஜனதா கா ஹவால்தார் போன்ற படங்களில் சிறு சிறு வேடங்களிலும் நடிக்கத்தொடங்கினார். மேலும் பாரம்பரிய நடனத்தை முறையாக கற்றும் வைத்திருந்தார்.
# சப்னம் மௌசி

## அரசியல் வாழ்க்கை

சப்னம், பல்வேறு சமூக நடவடிக்கைகளில் தன்னை ஈடுபடுத்திக் கொண்டதோடு, திருநங்கைகளின் நலனுக்காக பாடுபட்டார் ஆனாலும் பிற பொதுமக்களுடன் நெருங்கி பழகியுள்ளார். சமூகத்தில் நிலவும் சமூகக் கொடுமைகளிலிருந்து விடுபட, அரசியல் என்ற போர்க்களத்தில் நுழைவதுதான் ஒரே வழி என்று உணர்ந்த சப்னம், அதனடிப்படையில் 1998 ஆம் ஆண்டில் அவர் சுயேட்சை வேட்பாளராக தேர்தலில் போட்டியிட முடிவு செய்தார். மத்திய பிரதேசத்தில் உள்ள ஷாஹ்டோல் மாவட்டத்தில் உள்ள சோகாக்பூர் சட்டமன்ற தொகுதியில் சுயேட்சை வேட்பாளராக போட்டியிட்டு வெற்றிபெற்றார்.  
சட்டமன்ற உறுப்பினராக, ஊழல், வேலையின்மை, வறுமை மற்றும் பட்டினிக்கு எதிராக போராடுவதுடன், திருநங்கைகள், ஹிஜ்ராக்கள், திருநங்கையாக்கப்பட்டோர், எதிர்பால் ஆடை அணிபவர்கள் மற்றும் எச்ஐவி/எய்ட்ஸ் பற்றிய விழிப்புணர்வை ஏற்படுத்துதல் ஆகியவைகளைப் பற்றி பொதுமக்களுக்கு விழிப்புணர்வை ஏற்படுத்தும் வகையிலும் பணிபுரிந்துள்ளார்.  
சப்னம் மீண்டும் 2012 ஆம் ஆண்டில் ராஷ்ட்ரிய விக்லாங் கட்சியின் (ஆர்விபி) வேட்பாளராக உத்தரப் பிரதேசத்தின் கான்பூர் சட்டமன்றத் தேர்தலில் போட்டியிட்டார். ஆனாலும் பாஜகவின் ரகுநந்தன் சிங் பதவுரியாவிடம் தோல்வியடைந்துள்ளார்.
# சப்னம் மௌசி

## அரசியல் வாழ்க்கை

### செயற்பாட்டியம்

சப்னத்தின் முன்னுதாரணம், பாலியல் தொழிலாளர்கள் மற்றும் பிச்சைக்காரர்கள் என இந்திய சமூகத்தின் விளிம்புகளில் வாழும் திருநங்கைகளின் பாரம்பரிய பாத்திரங்களைத் துறந்து, அரசியலில் ஈடுபடவும், 'பொது நீரோட்ட நடவடிக்கைகளில்' பங்கேற்கவும், நடனக் கலைஞர்கள், திரைப்பட நடிகைகள், அரசாங்க வேலைகள் என இந்தியாவில் உள்ள பல திருநங்கைகளை மதிக்கத்தக்க விதத்தில் தங்கள் வாழ்க்கை பாதையை தேர்ந்தெடுக்கவும் தூண்டியுள்ளது என்றால் மிகையே இல்லை.
# சப்னம் மௌசி

## அரசியல் வாழ்க்கை

### ஜீத்தி ஜிதாயி அரசியல் (ஜேஜேபி)

2003 ஆம் ஆண்டில், மத்திய பிரதேசத்தில் திருநங்கைகள் ஒன்றிணைந்து "ஜீதி ஜிதாயி பாலிடிக்ஸ்" (ஜேஜேபி) என்ற பெயரில் தங்களுக்கான சொந்த அரசியல் கட்சியை நிறுவியுள்ளனர், இதன் அர்த்தம் 'ஏற்கனவே வெற்றி பெற்ற அரசியல்'. என்பதாகும்
# சப்னம் மௌசி

## திரைப்படம்

இவரது வாழ்க்கையை பின்பற்றி, 2015 ஆம் ஆண்டில் சப்னம் மௌசி என்ற இவரது பெயரிலேயே ஒரு திரைப்படம் வெளியாகியுள்ளது. இப்படத்தை யோகேஷ் பரத்வாஜ் இயக்கி, ஷப்னம் மௌசியாக அசுதோஷ் ராணா நடித்துள்ளார்..  
தற்போது சப்னம் நேரடி அரசியலிலிருந்து விலகியிருந்தாலும், இந்தியாவில் உள்ள தன்னார்வ தொண்டு நிறுவனங்கள் மற்றும் பாலின ஆர்வலர்களுடன் எய்ட்ஸ்/எச்.ஐ.வி தொடர்பான விழிப்புணர்வு, உரிமைகள் போன்ற சமூக போராட்டங்களில் தொடர்ந்து தீவிரமாக பங்கேற்று வருகிறார்.
# மலேசிய தோட்டத் தொழில் மற்றும் மூலப் பொருட்கள் அமைச்சு

**மலேசிய தோட்டத் தொழில் மற்றும் மூலப் பொருட்கள் அமைச்சு** (மலாய்: *Kementerian Perladangan dan Komoditi*; ஆங்கிலம்: *Ministry of Plantation and Commodities*) என்பது மலேசியாவின் முக்கிய மூலப் பொருட்களான செம்பனை (*Palm Oil*), இரப்பர் (*Rubber*), காட்டு மரங்கள் (*Timber*), தளபாட மரப் பொருட்கள் (*Furniture*), கொக்கோ (*Cocoa*), மிளகு (*Pepper*), புளிச்சக்கீரை (*Kenaf*), புகையிலை (*Tobacco*) போன்றவற்றின் வளர்ச்சியை மேற்பார்வையிடும் மலேசிய அரசாங்கத்தின் அமைச்சு ஆகும்.  
இந்த அமைச்சு 2022-ஆம் ஆண்டில் அதன் பெயர் மாற்றப் படுவதற்கு முன்னர் **மலேசிய தோட்ட கைத்தொழில் மற்றும் பொருட்கள் அமைச்சு** (*Ministry of Plantation Industries and Commodity*) (**MPIC**) என அறியப்பட்டது.
# மலேசிய தோட்டத் தொழில் மற்றும் மூலப் பொருட்கள் அமைச்சு

## பொது

கடந்த 50 ஆண்டுகளாக மலேசிய நாட்டின் பொருளாதார வளர்ச்சிக்கு தோட்டம் மற்றும் மூலப் பொருட்கள் துறை கணிசமான பங்களிப்பை வழங்கி உள்ளது. அப்போது இருந்து, இந்தத் துறை மலேசியாவின் முக்கிய ஏற்றுமதித் துறைகளில் ஒன்றாக மாறியுள்ளது.  
2012-ஆம் ஆண்டில் ஏற்றுமதிப் பொருட்கள் மற்றும் அவை சார்ந்த தயாரிப்புகளின் (*Commodity-based Products*) ஏற்றுமதி மதிப்பு (*Exports Values*) MYR 127.5 பில்லியன் ஆகும். இது நாட்டின் மொத்த ஏற்றுமதி வருவாயில் 18.2 விழுக்காடாக இருந்தது.
# மலேசிய தோட்டத் தொழில் மற்றும் மூலப் பொருட்கள் அமைச்சு

## பொது

### முதன்மை தொழில்துறை அமைச்சு

- **2012-ஆம் ஆண்டில்**
தோட்ட தொழில்துறை மற்றும் மூலப்பொருட்கள் அமைச்சு (ஆங்கிலம்: *Ministry of Plantation Industry and Commodities*; மலாய்: *Kementerian Perusahaan Perladangan dan Komoditi*) என்று இருந்த அமைச்சின் பெயர், தோட்டத் தொழில்கள் மற்றும் பொருட்கள் அமைச்சு (*Ministry of Plantation Industries and Commodities*) (**MPIC**) என மறுபெயரிடப்பட்டது.  
- **2018-ஆம் ஆண்டில்**
முதன்மை தொழில்துறை அமைச்சு (*Ministry of Primary Industries*) (**MPI**) என மாற்றப்பட்டது.  
- **2020-ஆம் ஆண்டில்**
தோட்ட தொழில்துறை மற்றும் மூலப்பொருட்கள் அமைச்சு (*Ministry of Plantation Industries and Commodities*) என மறுபெயரிடப்பட்டது.
# மலேசிய தோட்டத் தொழில் மற்றும் மூலப் பொருட்கள் அமைச்சு

## அமைப்பு

- **அமைச்சர்**
- **துணை அமைச்சர் (I)**
- **துணை அமைச்சர் (II)**
- **பொது செயலாளர்**
- சட்ட ஆலோசனை (*Legal Advisory*)
- உள் தணிக்கை பிரிவு (*Internal Audit Division*)
- பெரு நிறுவன தொடர்பு பிரிவுCorporate Communication Unit'')
- ஒழுங்கமைவு பிரிவு (*Integrity Unit*)
- **துணைப் பொதுச் செயலாளர்** (**தோட்டம் மற்றும் பொருட்கள்**)
- செம்பனை மற்றும் சவ்வரிசி தொழில் வளர்ச்சி பிரிவு (*Palm Oil and Sago Industry Development Division*)
- மரம், புகையிலை மற்றும் புளிச்சக்கீரை தொழில்கள் மேம்பாட்டு பிரிவு (*Palm Oil and Sago Industry Development Division*)
- ரப்பர் மற்றும் காட்டு ஆமணக்கு தொழில் வளர்ச்சி பிரிவு (*Rubber and Jatropha Industry Development Division*)
- கொக்கோ மற்றும் மிளகு தொழில் வளர்ச்சி பிரிவு (*Cocoa and Pepper Industry Development Division*)
- உயிரிய எரிபொருள் பிரிவு (*Biofuel Division*)
- **துணை பொதுச் செயலாளர்** (**உத்திசார் திட்டமிடல் மற்றும் மேலாண்மை**)
- உத்திசார் திட்டமிடல் மற்றும் பன்னாட்டு பிரிவு (*Strategic Planning and International Division*)
- புத்தாக்க ஊக்குவிப்பு மற்றும் தொழில்துறை மனித மூலதனப் பிரிவு (*Innovation Promotion and Industrial Human Capital Division*)
- நிர்வாகம், மேம்பாடு மற்றும் நிதி மேலாண்மை பிரிவு (*Administration, Development and Financial Management Division*)
- மனித வள மேலாண்மை பிரிவு (*Human Resource Management Division*)
- தகவல் மேலாண்மை பிரிவு (*Information Management Division*)
# மலேசிய தோட்டத் தொழில் மற்றும் மூலப் பொருட்கள் அமைச்சு

## கூட்டரசு நிறுவனங்கள்

- **மலேசிய செம்பனை வாரியம்**
- (*Malaysian Palm Oil Board)* (**MPOB**)
- (*Lembaga Minyak Sawit Malaysia)*
- Malaysian Palm Oil Board  
- **மலேசிய ரப்பர் வாரியம்**
- (*Malaysian Rubber Board)* (**MRB**)
- (*Lembaga Getah Malaysia)* (**LGM**)
- Malaysian Rubber Board  
- **மலேசிய மரத் தொழில் வாரியம்**
- (*Malaysian Timber Industry Board)* (**MTIB**)
- (*Lembaga Perindustrian Kayu Malaysia)*
- Malaysian Timber Industry Board  
- **மலேசிய கொக்கோ வாரியம்**
- (*Malaysian Cocoa Board)* (**MCB**)
- (*Lembaga Koko Malaysia)*
- Malaysian Cocoa Board  
- **தேசிய புளிச்சக்கீரை மற்றும் புகையிலை வாரியம்**
- (*National Kenaf and Tobacco Board)*
- (*Lembaga Kenaf dan Tembakau Malaysia)* (**LKTN**)
- National Kenaf and Tobacco Board  
- **மலேசிய மிளகு வாரியம்**
- (*Malaysian Pepper Board)* (**MPB**)
- (*Lembaga Lada Malaysia)*
- Malaysian Pepper Board  
- **மலேசிய செம்பனை சான்றளிப்பு மன்றம்**
- (*Malaysian Palm Oil Certification Council)* (**MPOCC**)
- (*Majlis Persijilan Minyak Sawit Malaysia)*
- Malaysian Palm Oil Certification Council  
- **மலேசிய செம்பனை மன்றம்**
- (*Malaysian Palm Oil Council)* (**MPOC**)
- (*Majlis Minyak Sawit Malaysia)*  
- **மலேசிய ரப்பர் ஏற்றுமதி ஊக்குவிப்பு மன்றம்**
- (*Malaysian Rubber Export Promotion Council)* (**MREPC**)
- (*Majlis Promosi Eksport Getah Malaysia)*
- Malaysian Rubber Export Promotion Council  
- **மலேசிய கட்டுமரங்கள் மன்றம்**
- (*Malaysian Timber Council)* (**MTC**)
- (*Majlis Kayu Malaysia)*
- Malaysian Timber Council  
- **மலேசிய காட்டுமரங்கள் சான்றளிப்பு மன்றம்**
- (*Malaysian Timber Certification Council)* (**MTCC**)
- (*Majlis Persijilan Kayu Malaysia)*
- Malaysian Timber Certification Council
# சிறிகௌரி சாவந்த்

**சிறிகௌரி சாவந்த்** *அல்லது* **கவுரி சாவந்த்** இந்தியாவின் மும்பையைச் சேர்ந்த ஒரு திருநங்கை செயற்பாட்டாளராவர். திருநங்கைகள் மற்றும் எச்.ஐ.வி/எய்ட்ஸ் நோயால் பாதிக்கப்பட்டவர்களுக்கு உதவும் சகி சார் சௌகியின் இயக்குநராகப் பணியாற்றி வருகிறார். விக்ஸ் விளம்பரத்தில் நடித்துள்ள இவர், மகாராஷ்டிராவில் தேர்தல் ஆணையத்தின் நல்லெண்ண தூதராக நியமிக்கப்பட்டது குறிப்பிடத்தக்கது.
# சிறிகௌரி சாவந்த்

## ஆரம்ப கால வாழ்க்கை

கணேஷ் என்ற ஆணாக மஹாராஷ்டிரத்தின் புனேயில் காவல் துறை அதிகாரியின் மகனாகப் பிறந்த சாவந்த், அங்கேயே வாழ்ந்துள்ளார். அவருக்கு ஏழு வயதாக இருந்தபோது அவரது தாயார் இறந்துவிட்ட காரணத்தினால், பாட்டியால் வளர்க்கப்பட்டுள்ளார், ஆனாலும் குடும்பத்தினருக்கு தொல்லையாக இருக்க வேண்டாமென எண்ணி, தனது பதினான்காம் வயதிலேயே வீட்டை விட்டு வெளியேறியுள்ளார்.
# சிறிகௌரி சாவந்த்

## ஆக்டிவிசம்

2000 ஆம் ஆண்டு, ***சகி சார் சௌகி*** என்ற அறக்கட்டளையை கவுரி நிறுவியுள்ளார்.இந்த தன்னார்வ தொண்டு நிறுவனம், பாதுகாப்பான உடலுறவை ஊக்குவிக்கிறது மேலும் திருநங்கைகளுக்கு உடல்நல மற்றும் மனநல ஆலோசனைகளை வழங்கி வருகிறது. 2014 ஆம் ஆண்டில், திருநங்கைகளின் தத்தெடுப்பு உரிமைக்காக இந்திய உச்ச நீதிமன்றத்தில் மனு தாக்கல் செய்த முதல் திருநங்கை ஆவார். உச்ச நீதிமன்றம் திருநங்கைகளை மூன்றாம் பாலினமாக அங்கீகரித்த தேசிய சட்ட சேவைகள் ஆணையத்தின் வழக்கில் கவுரியும் முக்கிய மனுதாரர். இவ்வாறு திருநங்கைகளின் பல்வேறு உரிமைகளுக்காக, சட்ட போராட்டங்களை நடத்தியுள்ளார்.2008ஆம் ஆண்டு காயத்ரி என்ற குழந்தையின் தாயார் எய்ட்ஸ் நோயால் இறந்ததையடுத்து, அவரை சட்டப்படி தத்தெடுத்துள்ளார்.
# சிறிகௌரி சாவந்த்

## பொழுதுபோக்கு துறையில்

2017 ஆம் ஆண்டு, விக்ஸ் விளம்பரத்தில் கவுரி மற்றும் அவரது வளர்ப்பு மகளின் கதையும் இடம்பெற்றது. இந்த விளம்பரம் விக்ஸ்ஸின் 'டச் ஆஃப் கேர்' என்ற பிரச்சாரத்தின் ஒரு பகுதியாக இருந்துள்ளது.
# பாகிரதி தேவி

**பாகிரதி தேவி** (பிறப்பு 12 ஜனவரி 1954) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தற்போது பீகார் மாநிலம் ராம்நகர் சட்டமன்றத் தொகுதியின்<nowiki/>சட்டமன்ற உறுப்பினர் ஆவார். பகரிதி தேவி மேற்கு சம்பராண் மாவட்டம் நர்கதியாகஞ்சில் உள்ள தொகுதி மேம்பாட்டு அலுவலகத்தில் சம்பளத்துடன் துப்புரவுப் பணியாளராகத் தனது வாழ்க்கையைத் துவங்கினார்.  
பாகிரதி தேவி பீகாரில் உள்ள நர்கதியாகஞ்ச் பகுதியைச் சேர்ந்த மகாதலித் குடும்பத்தைச் சேர்ந்தவர். பாகிரதி மீண்டும் 2015 பீகார் சட்டப் பேரவைத் தேர்தலில் ராம்நகர் சட்டமன்றத் தொகுதியில் இந்தியத் தேசிய காங்கிரசு வேட்பாளரை எதிர்த்துப் போட்டியிட்டு வெற்றி பெற்றார். ஏப்ரல் 2015-ல், மகாத்மா காந்தி தேசிய ஊரக வேலை உறுதியளிப்புச் சட்டத்தின் கீழ் ஊதியம் வழங்கப்படாத பிரச்சினை தொடர்பாகப் பீகார் சட்டமன்றத்தில் பூஜ்ஜிய நேரத்தில் ஆளும் ஐக்கிய ஜனதா தளத்தின் அன்னு சுக்லாவுடன் பாகிரதி தேவி வாதிட்டார். பாகிரதி தேவி ஆரம்பத்தில் 2000 மற்றும் 2005-ல் தற்பொழுது செயல்படாத ஷிகர்பூரில் சட்டமன்றத் தேர்தலில் வெற்றி பெற்றார். இவர் ரயில்வே ஊழியரான மாமிகான் ரவுத்தை மணந்தார்.
# பாகிரதி தேவி

## விருது

2019ஆம் ஆண்டில், பாகிரதிக்கு இந்திய அரசு பத்மசிறீ விருது வழங்கியது.
# பாகிரதி தேவி

## சமூக பணி

பாகிரதி அங்கன்வாடி கேந்திரா (குழந்தை பராமரிப்பு மையங்கள்) மேற்கு சம்பாரண் மாவட்டத்தில் உள்ள தனது வீட்டில் அலுவலகத்தைத் திறக்க அனுமதித்தார். நர்கதியாகஞ்ச் தொகுதியில் மகிளா சங்கதன்களை (பெண்கள் குழுக்கள்) உருவாக்கி, பெண்களை ஒருங்கிணைத்து, குடும்ப வன்முறை, தலித்துகளுக்கு எதிரான வன்முறை மற்றும் நியாயமான ஊதியம் உள்ளிட்ட பிரச்சனைகள் குறித்து விழிப்புணர்வை ஏற்படுத்தினார். பின்னர் இவர் தனது அரசியல் செயல்பாட்டை மாவட்டத்தில் உள்ள மற்ற தொகுதிகளுக்கும் விரிவுபடுத்தினார்,
# பாகிரதி தேவி

## மேலும் பார்க்கவும்

- ஜிதன் ராம் மஞ்சி
- மனோஜ் பாஜ்பாய்
# நீதா சௌத்ரி

**நீதா சவுத்ரி** (*Neeta Choudhary*)(1969 - 2 சூன் 2019) ஜனதா தளத்தைச் சேர்ந்த இந்திய அரசியல்வாதி ஆவார். இவர் 2010-ல் பீகார் சட்டமன்றத்தில் தாராபூர் சட்டமன்றத் தொகுதி உறுப்பினராகத் தேர்ந்தெடுக்கப்பட்டார். இவரது கணவர் மேவாலால் சவுத்ரி 2015ல் தாராபூர் தொகுதி சட்டமன்ற உறுப்பினர் தேர்ந்தெடுக்கப்பட்டார்.  
27 மே 2019 அன்று நீதா சௌத்ரி மற்றும் இவரது கணவர் மேவலால் சௌத்ரி வீட்டில் எரிவாயு உருளை வெடித்ததில் காயம் அடைந்தனர். இவர் 2 சூன் 2019 அன்று தில்லியில் உள்ள சப்தர்ஜங் மருத்துவமனையில் 50 வயதில் இறந்தார்.  
இவரது மரணத்தின் பின்னணியில் சதி இருப்பதாகச் செய்திகள் வந்தன. ஆனால் இது குறித்து சான்றுகள் எதுவும் வெளிவரவில்லை.
# அமிதா பூசண்

**அமிதா பூசண்** (*Amita Bhushan*)(பிறப்பு: பிப்ரவரி 5, 1970) என்பவர் பீகாரைச் சேர்ந்த இந்திய அரசியல்வாதி ஆவார். இவர் 2015ஆம் ஆண்டு நடைபெற்ற பீகார் சட்டமன்றத் தேர்தலில் பேகூசராய் சட்டமன்றத் தொகுதியில் போட்டியிட்டு வெற்றி பெற்றார். இவர் இந்தியத் தேசிய காங்கிரசு கட்சியின் உறுப்பினர் ஆவார். பேகூசராய்யில் பிறந்து வளர்ந்த பூசண் சமூக ஆர்வலர் மற்றும் ஆடை அலங்கார வடிவமைப்பாளராகவும் உள்ளார். இவர் உளவியலில் முதுகலைப் பட்டம் பெற்றுள்ளார். இவரது தாயார் ஒரு நாடாளுமன்ற உறுப்பினர் ஆவார்.
# அமிதா பூசண்

## சர்ச்சை

*தி டைம்ஸ் ஆப் இந்தியா* செய்தியின்படி, பீகாரைச் சேர்ந்த காங்கிரசு தலைவர்களில் ஒரு பகுதியினர், தேர்தலில் மோசமான செயல் பட்டவர்களை வேட்பாளர்களாக நிறுத்தும் கட்சியின் முடிவைக் கேள்வி எழுப்பினர்
# அமிதா பூசண்

## தனிப்பட்ட வாழ்க்கை

அமிதா பூசணின் கணவர் அகில இந்தியப் பணியில் அரசு ஊழியராக உள்ளார்.
# ஜெயா சர்மா

**ஜெயா சர்மா** இந்தியாவின் புது தில்லியை மையமாகக் கொண்டு பல்வேறு புத்தகங்களை எழுதிவரும்,பால்புதுமை எழுத்தாளராவர். தன்னையும் பால் புதுமையினர் பெண்ணியச் செயற்பாட்டாளராக அடையாளம் காட்டிக்கொள்ளும் இவர், பாலினம், கல்வி மற்றும் பாலியல் பிரச்சினைகளில் படைப்புகளை எழுதியுள்ளார்.
# ஜெயா சர்மா

## வாழ்க்கை மற்றும் தொழில்

ஜெயா சர்மா, புது தில்லியில் உள்ள பாலினம் மற்றும் கல்விக்கான மையமான நிரந்தரர் என்ற இந்தியாவை மையமாகக் கொண்ட ஒரு அரசு சார்பற்ற அமைப்பின் நிரந்தர உறுப்பினராக உள்ளார். இந்த அமைப்பு பெண்ணியம் மற்றும் நங்கை, நம்பி, ஈரர், திருனர் எதிர்கொள்ளும் சிக்கல்களைக் கையாண்டு வருகிறது. மேலும் பதினைந்து ஆண்டுகளுக்கும் மேலாக பெண்கள் மற்றும் ந.ந.ஈ.தி சமூகத்தின் உரிமைகள், திறன் மேம்பாடு, ஆராய்ச்சி மற்றும் கல்வியில் பணியாற்றி வருகிறார்.  
உள்ளூர் மற்றும் சர்வதேச செய்திகளை வெளியிடுவதன் மூலம் கிராமப்புறங்களில் கல்வியறிவை நிலைநிறுத்துவதை நோக்கமாகக் கொண்ட கிராமப்புற இதழான பிடாராவின் இணை நிறுவனராகவும் இருந்துள்ளார். மொத்த எழுத்தறிவு பிரச்சாரத்தின் பின்னணியில் இந்த திட்டம் தொடங்கப்பட்டது, ஆனால் 2010 ஆம் ஆண்டில் இந்த இதழ் செயல்படுவதை நிறுத்தியுள்ளது.  
*இரத்த உறவுகளுடனான பாலுறவில் இருந்து மீண்டு குணமடைதல் (ஆர் ஏ ஹெச் ஐ)* என்ற அமைப்பின் நிறுவன அறங்காவலராகவும் ஜெயா சர்மா இருந்து வருகிறார்,  
சமூக நடைமுறைகள் பற்றிய கட்டுக்கதைகளை அழிப்பதை நோக்கமாகக் கொண்ட இந்திய பி டி எம் எஸ் சமூகமான தி கிங்கி கலெக்ட்டிவ் என்ற அமைப்பையும் இணைந்து நிறுவியுள்ளார்.
# ஜெயா சர்மா

## படைப்புகள்

அவர் இன்பம் மற்றும் ஆபத்து பைனரி பற்றிய பல்வேறு கட்டுரைகளை எழுதியுள்ளார்,  
*ஃபேண்டஸி ஃப்ரேம்ஸ்: செக்ஸ், லவ் மற்றும் இந்திய அரசியல்* என்ற தலைப்பில் ஒரு புத்தகமும், இந்தியாவில் ஆரம்பகால குழந்தைத் திருமணம் பற்றிய நிலப்பரப்பு பகுப்பாய்வையும் அவர் இணைந்து எழுதியுள்ளார். பாலினம் மற்றும் பாலுணர்வின் மீதான சமூக கலாச்சார விதிமுறைகளின் செல்வாக்கை பகுப்பாய்வு செய்யும் பெண்ணியக் கண்ணோட்டத்தில் இந்த ஆராய்ச்சிக் கட்டுரை எழுதப்பட்டுள்ளது.
# சோபன சங்கீதம்

**சோபன சங்கீதம்** (*Sopana Sangeetham*) என்பது இந்தியப் பாரம்பரிய இசை வடிவமாகும். தக்காணத்தில் ஜெயதேவர் பாடிய கீத கோவிந்தம் இசைப்பாடல்களான, அஷ்டபதி இசைப்பாடல்கள் பிரபலமடைந்ததை அடுத்து தென்னிந்தியாவில், குறிப்பாக கேரளாவின் கோவில்களில் இசையுடன் பாடப்படுகிறது.  
தற்போது ஆஷா சுரேஷ் நாயர் எனும் பெண் சோபன சங்கீதக் கலையில் வல்லுநராக உள்ளார்.  
சோபன சங்கீதம் இரண்டு சமசுகிருதம் சொற்களிலிருந்து பெறப்பட்டது: சோபானம் மற்றும் சங்கீதம். சோபனம் என்றால் கோவிலின் புனித படிகள் மற்றும் சங்கீதம் எனில் இசை.
# சோபன சங்கீதம்

## சோபன சங்கீதம் நிகழ்ச்சி

சோபன சங்கீதம் கேரளக் கோவிலின் உள் அறைக்குச் செல்லும் படிகளின் ஓரத்தில் நின்று பாடப்படுகிறது. பாரம்பரியத்தின் படி, அம்பலவாசி சமூகத்தைச் சேர்ந்த மாரர் மற்றும் பொதுவாள் சாதியைச் சேர்ந்த ஆண்கள் சோபன சங்கீதம் பாடுகிறார்கள். இவ்வாறு பாடுவது அவர்களின் பரம்பரைத் தொழிலாக உள்ளது.  
சோபன சங்கீதம் கேரளாவின் வேத, நாட்டுப்புற மற்றும் பழங்குடி இசையின் மகிழ்ச்சியான கலவையின் உருவாக்கம் ஆகும். இதில் பூரணீரா, இந்தளம், கனகுறிஞ்சி, ஸ்ரீகாந்தி, காந்தாரம் மற்றும் சமந்தமலஹரி ஆகிய இராகங்கள் பயன்படுத்தப்படுகின்றன. இருப்பினும், கர்நாடக இசையில் பயன்படுத்தப்படும் இராகங்கள் நிறைய உள்ளன. சோபானம் ஒரு சிக்கலற்ற வெற்று-குறிப்பு சுயவிவரம், கமகம் ஆகியவற்றைப் பின்பற்றுகிறது. இதில் ஆலாபனம் எனப்படும் ஒரு அறிமுகப் பகுதியைக் கொண்டுள்ளது. அதைத் தொடர்ந்து பாடலும் உள்ளது.  
நாளின் ஒரு குறிப்பிட்ட நேரத்தில் பாராயணம் செய்ய பரிந்துரைக்கப்பட்ட இராகங்களும் இதில் உள்ளன. இந்த வகையின் அமைப்பு பக்தி உயரத்தை அடைவதில் பக்தனின் அனுபவத்தை பிரதிபலிக்கிறது. காளி தேவியின் சக்தியை குறிக்கும் *காலம்* முன் ஆவாஹனம் பாடும் நடைமுறையில் அதன் ஆரம்பம் உள்ளது.
# சோபன சங்கீதம்

## சோபன சங்கீதத்தின் கருவிகள்

வாசித்தல்]]
தோல் இசைக் கருவியான இடக்கை அல்லது *இடக்கா* என்று அழைக்கப்படும் பெரிய உடுக்கை வடிவிலான இசைக் கருவியால் சோபன சங்கீதம் பாடப்படுகிறது.
# சோபன சங்கீதம்

## சோபன சங்கீதம் பயிற்சி

இந்த இசை வடிவம் பாரம்பரியமாக குடும்ப உறுப்பினர்களால் அடுத்த தலைமுறைக்கு கற்பிக்கப்படுகிறது. இருப்பினும் இன்றைய நாட்களில் கோயில் நகரமான வைக்கத்தில் *சேத்திர கலா பீடம்* என சான்றளிக்கப்பட்ட நிறுவனம், மாணவர்களுக்கு சோபானம் பயிற்றுவிக்கிறது. சோபன சங்கீதம் அதன் பள்ளிகளின் தொகுப்பையும் கொண்டுள்ளது. இதில் பழூர் மற்றும் ராமமங்கலம் போன்ற தென் கேரள கோவில்களிலும், திருமாந்தம்குன்னு மற்றும் குருவாயூர் போன்ற வடக்கு கோவில்களிலும் பாடப்படும் பள்ளிகளும் அடங்கும்.
# சோபன சங்கீதம்

## சோபன சங்கீதம் வல்லுநர்கள்

சோபன சங்கீதத்தின் வல்லுனர்களில் சிலர் திருமாந்தம்குன்று பனியின் மறைந்த ஞேரலாட்டு ராம பொதுவாள், குருவாயூர் ஜனார்த்தனன் நெடுங்கடி மற்றும் தாமோதர மாரர், பல்லவூர் குங்குத்த மாரர், ஆஷா சுரேஷ் குமார் ஆகியோர் அடங்குவர். கதகளி, கிருஷ்ணன் ஆட்டம் மற்றும் அஷ்டபதியாட்டம் போன்ற கேரள நடன நாடகங்களுக்கும், பக்தி இசையில் கலாம் பாட்டு மற்றும் முடியேட்டில் நாடக இசைக்கும் ஒலிக்கருவி வழங்குவது வரை சோபானத்தின் மொழிபெயர்ப்பு பாணி நீண்டுள்ளது.
# சோபன சங்கீதம்

## இதனையும் காண்க

- அம்பலவாசி
# ஆம்ஹர்ஸ்ட் பிரபு

**வில்லியம் பிட் ஆம்ஹர்ஸ்ட், 1வது ஏர்ல் ஆம்ஹெர்ஸ்ட்**, (*William Amherst, 1st Earl Amherst*, 14 சனவரி 177313 மார்ச் 1857) என்பவர் ஒரு பிரித்தானிய இராசதந்திரி மற்றும் காலனித்துவ நிர்வாகி ஆவார். இவர் 1823 மற்றும் 1828 க்கு இடையில் இந்தியாவின் தலைமை ஆளுநராக இருந்தார்.
# ஆம்ஹர்ஸ்ட் பிரபு

## பின்னணி மற்றும் கல்வி

இவர் பாத், சோமர்செட்டில் பிறந்தார். இவர் வில்லியம் ஆம்ஹர்ஸ்ட் மற்றும் தாமஸ் பேட்டர்சனின் மகள் எலிசபெத்தின் மகனாவார். இவர் ஜெஃப்ரி ஆம்ஹெர்ஸ்ட், முதலாவது பரோன் ஆம்ஹெர்ஸ்டின் மருமகன். இவர் வெஸ்ட்மின்ஸ்டர் பள்ளி மற்றும் ஆக்ஸ்போர்டில் உள்ள கிறிஸ்ட் சர்ச்சில் பயின்றார்.
# ஆம்ஹர்ஸ்ட் பிரபு

## சீனாவுக்கான தூதராக

சீனம் மற்றும் பிரித்தானிய பேரரசுக்கு இடையே மிகவும் சுமூகமான வணிக உறவை உருவாக்கும் நோக்கில், 1816 ஆம் ஆண்டில், இவர் சீனாவின் சின் அரசின் அரசவைக்கு தூதராக அனுப்பப்பட்டார். பெய் ஹோ (பைஹே, இன்றைய ஹைஹே) வந்தடைந்தார். மன்னரை சந்திக்கும்போது அங்கு உள்ள வழக்கப்படி மன்னரின் முன் மண்டியிட்டு வணங்கவேண்டும். அவ்வாறு வணங்குவதாக இருந்தால் மட்டுமே பேரரசர் ஜியாகிங்கை சந்திக்க முடியும் என்பதை இவர் புரிந்துகொண்டார். ஆனால் ஆம்ஹெர்ஸ்ட், தன்னுடன் இரண்டாவது தூதராக இருந்த சர் ஜார்ஜ் தாமஸ் ஸ்டாண்டனின் ஆலோசனையைப் பின்பற்றி, 1793 இல் மக்கார்ட்னி மண்டியிட மறுத்ததைப்போல அதற்கு, சம்மதிக்க மறுத்துவிட்டார். இதன் விளைவாக, இவர் பீக்கிங்கிற்குள் (பெய்ஜிங்) நுழைய மறுக்கப்பட்டார். இதனால் இவரது பயணத்தின் நோக்கம் கைகூடவில்லை.  
இவரது கப்பலான *அல்செஸ்டெ* கொரியாவின் கரையோரப் பயணத்திற்குப் பிறகு, இரியூக்கியூ தீவுகளுக்குச் சென்ற பிறகு, காஸ்பர் ஜலசந்தியில் மூழ்கி இருந்த பாறையில் இடித்து முற்றிலும் சிதைந்தது. அம்ஹெர்ஸ்ட்டும் உடைந்த கப்பலில் இருந்த அவரது தோழர்களில் ஒரு பகுதியினரும் படேவியாவுக்கு கப்பலில் இருந்த சிறு படகுகளில் தப்பிச்சென்றனர். மீதமுள்ளவர்கள் மீட்க ஆட்கள் அனுப்பப்பட்டனர். 1817 இல் இவர் இங்கிலாந்து திரும்பிய கப்பல் செயிண்ட் எலனாவைத் தொட்டது. அதன் விளைவாக, இவர் பேரரசர் நெப்போலியனுடன் பல நேர்காணல்களை நடத்தினார். ஒரு நேர்காணலில் நெப்போலியன், "சீனா ஒரு உறங்கும் மாபெரும் நாடு. அது தூங்கட்டும். ஏனெனில் அது விழித்தெழுந்தால் உலகையே உலுக்கிவிடும்."
# ஆம்ஹர்ஸ்ட் பிரபு

## இந்தியாவின் தலைமை ஆளுநராக

ஆம்ஹெர்ஸ்ட் 1823 ஆகத்து முதல் 1828 பெப்ரவரி வரை இந்தியாவின் தலைமை ஆளுநராக இருந்தார். இவரது அரசாங்கத்தின் முக்கிய நிகழ்வுகளாக அசாம் பிரித்தானிய இந்தியாவுடன் இணைக்கப்பட்டது. 1824 ஆம் ஆண்டின் முதல் பர்மியப் போரில் ஈடுபட்டு, அதன் விளைவாக அரக்கான் மற்றும் தெனாசெரிம் ஆகியவை பிரித்தானியப் பேரரசுடன் இணைக்கபட்டது போன்றவை ஆகும்.  
1823 இல் தலைமை ஆளுநரான மார்குவிஸ் ஹேஸ்டிங்ஸ் பதவி நீக்கம் செய்யப்பட்டதை அடுத்து ஆம்ஹெர்ஸ்டின் அப்பதவிக்கு நியமிக்கபட்டார்.  
இருப்பினும், ஆம்ஹெர்ஸ்ட் அனுபவமற்ற ஒரு ஆளுநராக இருந்தார். இவர் தனது பதவிக்காலத்தின் ஆரம்ப காலத்தில், சர் எட்வர்ட் பேஜெட் போன்ற வங்காளத்தில் மூத்த இராணுவ அதிகாரிகளின் செல்வாக்கிற்கு பெரிதும் ஆட்பட்டிருந்தார். இவர் வருவதற்கு முன், செயல் தலைமை ஆளுனராக இருந்த ஜான் ஆடமிடம் காலத்தில் உருவான ஒரு பிராந்தியம் குறித்த தகராறு இருந்தது. இது நாஃப் ஆற்றின் ஆங்கிலோ-பர்மிய எல்லை சிக்கல் ஆகும். இது 1823 செம்டம்பர் 24 அன்று வன்முறையாக பரவியது. பர்மிய பிராந்திய ஆக்கிரமிப்பின் போது மதிப்பிழக்க விரும்பத, ஆம்ஹெர்ஸ்ட் படைகளுக்கு மோத உத்தரவிட்டார்.  
இந்தப் போர் இரண்டு ஆண்டுகள் நீடித்தது. போருக்கு 13 &nbsp;மில்லியன் பவுண்டுகள் செலவானது. இதனால் இந்தியாவில் பொருளாதார நெருக்கடி ஏற்பட்டது. ஜார்ஜ் கேனிங், வெலிங்டன் டியூக் போன்ற ஆற்றல் மிக்க நண்பர்களின் முயற்சியால் தான், போரின் முடிவில் ஆம்ஹெர்ஸ்ட் அவமானத்தில் இருந்து தப்பித்தார்.  
பர்மா மீதான ஆம்ஹெர்ஸ்டின் நிலைப்பாட்டை போர் பெருமளவில் மாற்றியது. மேலும் இவர் அடுத்து கீழ் பர்மாவை இணைக்கும் செயலில் ஈடுபட பிடிவாதமாக மறுத்துவிட்டார். ஆனால் இவர் இழந்துபோன தனது நற்பெயரை முழுமையாக சரிசெய்வதில் வெற்றிபெறமுடியவில்லை. மேலும் இவர் 1828 இல் இடமாற்றம் செய்யப்பட்டார். இவர் 1826 ஆம் ஆண்டில் கிழக்கிந்தியத் தீவுகளில் உள்ள அர்ரகனின் **ஏர்ல் ஆம்ஹெர்ஸ்ட்** மற்றும் கென்ட் கவுண்டியில் **விஸ்கவுண்ட் ஹோம்ஸ்டேல் ஆகியவற்றை** உருவாக்கினார். இங்கிலாந்து திரும்பிய இவர் 1857 மார்ச்சில் இறக்கும் வரை ஓய்வில் வாழ்ந்தார்.
# ஆஷா சுரேஷ் நாயர்

**ஆஷா சுரேஷ் நாயர்**, சிறு வயதிலிருந்தே மலையாளக் கோயில்களில், கேரள பாரம்பரிய உடை அணிந்து, கைகளில் இடக்கை ஏந்தி, கருவறை வாசல் படியில் நின்று சோபன சங்கீதம் பாடல்களை பாடிக்கொண்டே இடக்கை கருவியை இசைப்பவர். கேரளாவின் திருச்சூர் மாவட்டம், இரிஞ்ஞாலகுடாவில் பிறந்த ஆஷாவின் தந்தை சுரேஷ் நாயர் வணிகக் கப்பலில் பணிபுரிந்து ஓய்வு பெற்றவர். ஆஷா ஏழு வயதிலிருந்த் சோபன சங்கீதம் மேதை பி. நந்த குமாரிடம் பயிற்சி பெற்றார்.  
அர்ப்பணிப்பு மற்றும் இடைவிடாத பயிற்சி மூலம் ஆஷா சங்கீத சோபனக் கலையில் தேர்ச்சி பெற்றார். இவர் பல ஆண்டுகளாக கோயில்களில் கையால் இடக்கை தோலிசைக் கருவியை இசைத்துக்கொண்டே சோபன சங்கீதம் பாடி வருகிறார். கோவிட்-19 பெருந்தொற்று காலத்தில் இவர் மெய்நிகர் பாராயணம் தான் அவரை முக்கியத்துவம் பெறச் செய்தது. கோவிட்-19 பெருந்தொற்று முழுஅடைப்பின் போது இவர் 200 மெய்நிகர் தளங்களில் சங்கீத சோபனம் நிகழ்ச்சிகளை நடத்தியுள்ளார்.  
இரிஞ்சாலக்குடாவில் உள்ள கிறிஸ்ட் கல்லூரியில் நூலக அறிவியலில் முதுகலைப் பட்டம் பயின்று வரும் ஆஷா, கோவிட் தொற்று பூட்டுதல் நீக்கப்பட்டதில் இருந்து பல கோயில்களிடமிருந்து சங்கீதம் சோபனம் நிகழ்ச்சி நடத்த அழைப்பு வந்ததாக கூறுகிறார்.  
அவர் சமீபத்தில் தனது தந்தை சுரேஷ் குமார் எழுதிய பாடல் வரிகளுக்கு குரல் கொடுக்கும் வீடியோ ஆல்பத்தை வெளியிட்டார். திருச்சூர் மாவட்டத்தின் இரிஞ்ஞாலகுடா அருகில் உள்ள கூடல்மாணிக்கம் கோயில் பிரதான தெய்வமான சங்கமேஷனுக்கு அர்ப்பணிக்கப்பட்ட பிரார்த்தனை பாடல்கள் இந்த ஆல்பத்தில் உள்ளது. இவருக்கு கோழிக்கோடு பல்கலைக்கழகம் 2019ல் கலா திலகம் விருது வழங்கி கௌரவித்தது.
# ஆஷா சுரேஷ் நாயர்

## இதனையும் காண்க

- சோபன சங்கீதம்
- இடக்கை
- கூடல்மாணிக்கம் கோயில்
# மைக்கேல் ஹனி

**மைக்கேல் கே. ஹனி** (Michael Honey) (பிறப்பு 1947 ) ஒரு அமெரிக்க வரலாற்றாளர். இவர், குகன்ஹெய்ம் ஃபெலோ மற்றும் அமெரிக்காவின் வாஷிங்டன் டகோமா பல்கலைக்கழகப் மானுடவியல் பேராசிரியர். அப்பல்கலைக்கழகத்தில் ஆப்பிரிக்க-அமெரிக்கர்களின் குடி உரிமைகள் மற்றும் தொழிலாளர் வரலாற்றைக் கற்பித்தார்.
# மைக்கேல் ஹனி

## கல்வி

ஹனி, வடக்கு இல்லினாய்ஸ் பல்கலைக்கழகத்தில் முனைவர் பட்டத்தையும (பிஎச்டி), ஹோவர்ட் பல்கலைக்கழகத்தில் முதுகலை (எம்ஏ) பட்டத்தையும் ஓக்லாண்ட் பல்கலைக்கழகத்தில் இளங்கலை (பிஏ) பட்டத்தையும் பெற்றவர்.
# மைக்கேல் ஹனி

## தொழில்

வாஷிங்டன் பல்கலைக்கழகத்திற்கான தொழிலாளர் ஆய்வுகளுக்கான ஹாரி பிரிட்ஜஸ் தலைவராகவும், தொழிலாளர் மற்றும் தொழிலாள வர்க்க வரலாற்று சங்கத்தின் தலைவராகவும் பணியாற்றினார்.  
அமெரிக்க சிவில் உரிமை ஆர்வலர் மார்ட்டின் லூதர் கிங் ஜூனியரின் வரலாறு மற்றும் அமெரிக்காவின் தொழிலாளர் வரலாறு பற்றிய இவரது அறிவார்ந்த ஆராய்ச்சிக்காக மிகவும் பிரபலமானவராக அறியப்படுகிறார். 2011 ஆம் ஆண்டில், அமெரிக்கா மற்றும் கனடாவில் இருந்து கிட்டத்தட்ட 3,000 விண்ணப்பதாரர்களைக் கொண்ட ஒரு துறையில் இருந்து *"இவரது முந்தைய சாதனை மற்றும் விதிவிலக்கான வாக்குறுதியின் அடிப்படையில்"* இவருக்கு குகன்ஹெய்ம் புத்தாய்வு உதவித்தொகை வழங்கப்பட்டது. இவர் அமெரிக்கக் கவுன்சில் ஆஃப் லெர்ன்டு சொசைட்டீஸ், தேசிய மனிதநேய அறக்கட்டளை, தேசிய மனிதநேய மையம், ராக்ஃபெல்லர் அறக்கட்டளையின் பெல்லாஜியோ ஆராய்ச்சி மற்றும் மாநாட்டு மையம், ஹண்டிங்டன் நூலகம் மற்றும் ஸ்டான்போர்ட் மனிதநேய மையம் ஆகியவற்றிலிருந்து ஆராய்ச்சி மானியங்கள் மற்றும் பெல்லோஷிப்களையும் பெற்றுள்ளார்.  
2008 ஆம் ஆண்டில் "கோயிங் டவுன் ஜெரிக்கோ ரோட்; தி மெம்பிஸ் ஸ்டிரைக், மார்டின் லூதர் கிங்'ஸ் லாஸ்ட கேம்ப்பெய்ன்" என்ற இவரது புத்தகம், லிபர்ட்டி லெகசி அறக்கட்டளை விருதை வென்றது. இவ் விருது 1776 முதல் தற்காலம்வரை அமெரிக்காவில் சிவில் உரிமைகளுக்கான போராட்டங்கள் குறித்து ஒரு தொழில்முறை வரலாற்றாசிரியர் எழுதிய சிறந்த புத்தகத்திற்காக ஆண்டுதோறும் வழங்கப்படுகிறது. இது ராபர்ட் கென்னடியின் நீதி மற்றும் மனித உரிமைகளுக்கான ராபர்ட் எஃப் கென்னடி மையத்தின் 2011 புத்தக விருதையும் பெற்றது. இந்த விருது, ராபர்ட் கென்னடியின்: நீதி, ஒரு ஒழுக்கமான சமுதாயம் அனைத்து இளைஞர்களுக்கும் நியாயமான வாய்ப்பை உறுதி செய்ய வேண்டும் என்கிற அவரது நம்பிக்கை, சுதந்திர ஜனநாயகம் அதிகாரம் மற்றும் வாய்ப்பு வேறுபாடுகளை சரிசெய்ய செயல்பட முடியும் என்ற அவரது நம்பிக்கை." போன்றவற்றை விளக்கும் புத்தகங்களுக்கு ஆண்டுதோறும் வழங்கப்படுகிறது.  
இவரது தற்போதைய பணி, ஆர்கன்சாஸைச் சேர்ந்த பெரும் மந்தநிலை கால குத்தகை விவசாயியும் அவரது அரசியல் பாடல்கள் மற்றும் கவிதைகளுக்காக அறியப்பட்டவருமான தெற்கு குத்தகைதாரர் விவசாயிகள் சங்கத்தின் வழக்குரைஞர் ஜான் ஹேண்ட்காக்சின் வாய்மொழி வரலாற்றைப் பற்றியது ஆகும்.